Vaše ekselencije,
Generalni sekretaru UN-a,
Predsedniče generalne skupštine,
Izvršni direktore UN organizacije za prava žena
i uvaženi gosti.
Danas započinjemo kampanju pod nazivom "On za nju" (He for She).
Obraćam vam se jer nam je potrabna vaša pomoć.
Želimo da zaustavimo rodnu nejednakost,
a da bismo uspeli u tome, moramo svi da se uključimo.
Ovo je UN- ova prva kampanja ovog tipa.
Želimo da podstknemo što više muškaraca i dečaka
da budu zagovornici promene.
I ne želimo samo da govorimo o tome.
Želimo da se potrudimo da to bude opipljivo.
Pre šest meseci, imenovana sam za Ambasadora dobre volje pri UN-u.
I što sam više govorila o feminizmu, sve mi je bilo jasnije
da je borba za prava žena isuviše često postala
sinonim za mržnju prema muškarcima.
Ako nešto zasigurno znam,
to je da ovo mora da prestane.
Samo da znate, feminizam je po definiciji
verovanje da muškarci i žene trebaju da imaju jednaka prava
i mogućnosti.
To je teorija političke, ekonomske
i društvene jednakosti polova.
Još davno sam počela da preispitujem rodne predrasude.
Sa svojih osam godina, bila sam zbunjena prozivkom "šefica",
zato što sam želela da režiram predstave koje smo priređivali za naše roditelje.
Dečake nisu tako nazivali.
Sa 14, pojedini ogranci medija su me pretvarali u seksualni objekat.
Sa 15, moje prijateljice su počele da napuštaju voljene sportske timove
jer nisu želele da izgledaju mišićavo.
Sa 18, moji prijatelji muškarci nisu bili u stanju da izraze svoja osećanja...
Odlučila sam da postanem feministkinja.
I to mi ne izgleda komplikovano.
Ali moja skorašnja istraživanja su mi pokazali da je feminizam postao
nepopularna reč.
Žene izbegavaju da budu identifikovane kao feministkinje.
Očito da sam ja u rangu onih žena
čije se izražavanje vidi kao suviše snažno, suviše agresivno,
usamljeno i usmereno protiv muškaraca. Čak i neprivlačno.
Zašto je ova reč postala tako neprijatna?
Dolazim iz Britanije,
i mislim da je moje pravo da budem plaćena koliko i moje kolege muškarci.
Mislim da je pravilno da ja budem u stanju da donosim odluke vezane za moje telo.
Mislim - (gromoglasan aplauz)
Mislim da je pravilno da žene budu uključene,
kada sam ja u pitanju, u političke i one odluke koje će da utiču na moj život.
Mislim da je pravilno da mi se u društvu poklanja isto poštovanje kao muškarcima.
Ali nažalost, mogu da kažem da ne postoji nijedna država
u svetu u kojoj sve žene mogu da se oslone na ova prava.
Nijedna država u svetu još uvek ne može da kaže
da je postigla rodnu ravnopravnost.
Ova prava... ja smatram ljudskim pravima,
ali ja sam jedna od srećnih.
Moj život je puka privilegija, zato što me roditelji nisu voleli manje
- jer sam rođena kao kćerka. - (zviždanje)
U mojoj školi me nisu ograničavali jer sam devojka.
Moji mentori nisu pretpostavljali da ću postići manje
jer bih mogla da imam decu jednog dana.
Uticaji ovih Ambasadora rodne ravnopravnosti
stvorili su mene ovakvu kakva sam...
oni to možda ne znaju, ali oni su nenamerni feministi
koji danas menjaju svet.
Potrebno nam je više takvih.
A ako i dalje mrzite reč, reč nije važna.
Već zamisao i ambicija iza nje.
Jer nisu sve žene dobile ista prava kao ja.
Zapravo, statistički, samo nekolicina jeste.
Hilari Klinton je 1997, održala čuveni govor u Pekingu
o pravima žena.
Nažalost, većina stvari koje je želela da promeni i dalje su tu.
Ali ono što sam zapazila je da je manje od 30%
publike muškarci.
Kako da utičemo na promene u svetu kad je samo polovina sveta pozvana,
ili se oseća poželjnim učesnikom u razgovoru?
Muškarci...
iskoristila bih ovu priliku da vam uručim zvaničnu pozivnicu.
(Aplauz)
Rodna ravnopravnost je i vaš problem.
Jer i danas gledam kako se uloga mog oca
kao roditelja, ceni manje u društvu, uprkos
tome što mi je bio potreban koliko i moja majka.
Gledala sam mladiće kako pate od mentalnih bolesti,
nesposobne da zatraže pomoć iz straha da bi zbog toga bili
manje muškarci - ili manje muškarac.
Zapravo, u Ujedinjenom Kraljevstvu samoubistvo je najčešći ubica muškaraca,
između 20-49, ostavljajući za sobom saobraćajne nesreće, srčana obolenja.
Gledala sam muškarce ranjive i nesigurne od naopakog shvatanja
šta čini uspešnog muškarca.
Ni muškarci nemaju blagodeti rodne ravnopravnosti.
Ne govorimo često o muškarcima kao zatvorenicima rodnih stereotipa,
ali ja vidim da oni to jesu
i da će se onda, kada budu slobodni, stvari promeniti i za žene,
kao prirodna posledica toga.
Da muškarci ne moraju da budu agresivni kako bi bili prihvaćeni,
ni žene ne bi bile prinuđene da budu pokorne.
Da muškarci ne moraju da vladaju, ni žene ne bi morale da budu savladane.
I žene i muškarci bi trebalo da imaju slobodu da budu osetljivi.
I muškarci i žene bi trebalo da imaju slobodu da budu jaki.
Vreme je da svi vidimo pol kao spektar,
a ne kao dva suprotstavljena ideala.
(Aplauz)
Ako prestanemo da određujemo jedni druge prema onome što nismo
i počnemo da određujemo sebe prema tome ko smo, svi ćemo biti slobodniji.
I upravo o tome se radi u "On za nju".
Radi se o slobodi.
Želim da muškarci uzmu ovu odgovornost kako bi njihove kćerke,
sestre i majke bile oslobođene predrasuda.
Ali takođe, i da njihovi sinovi imaju pravo da budu ranjivi i humani,
da povrate te delove sebe koje su napustili
i da samim tim budu vernija i potpunija verzija sebe samih.
Možda mislite: "Ko je ova mala iz Harija Potera?"
- (Smeh) - "I šta to ona radi
kad priča ovako ispred UN-a?" - I to je zaista dobro pitanje.
I sama sam se pitala baš to.
Sve što znam je da marim za ovaj problem i da želim
da ga popravim.
Videvši to što sam videla i kako mi je data prilika,
osetila sam da je moja odgovornost da kažem nešto.
Državnik Edmund Burke je rekao:
"Sve što je potrebno da sile zla trijumfuju
je da dobri muškarci i žene ne urade ništa."
Dok sam imala tremu zbog ovog govora i u svojim trenucima sumnje,
govorila sam sebi odlučno:
"Ako neću ja, ko će?
Ako ne sad, kada?"
Ako imate slične sumnje kada vam se ukažu prilike,
nadam se da će ove reči da budu korisne
jer...
izvesno je da ako ne uradimo ništa trebaće 75 godina,
ja ću tada imati skoro 100, da žene mogu da očekuju
da budu plaćene kao i muškarci.
Za isti posao.
U narednih 16 godina,15,5 miliona devojaka će biti udato u dečjem uzrastu.
I, trenutnim tempom, tek će 2086. godine sve afričke devojke
moći da imaju srednjoškolsko obrazovanje.
Ako verujete u jednakost, možda ste jedan od onih
nenamernih feminista o kojima sam malopre pričala.
Ako jeste, aplaudiram vam.
Borimo se za reč ujedinjenja, ai dobra vest je da imamo
pokret ujedinjenja.
Zove se "On za nju".
Pozivam vas da iskoračite, budete prepoznati i da se zapitate:
"Ako neću ja, ko će? Ako ne sad, kada?"
- Mnogo, mnogo vam hvala. - (Aplauz)